ถ้าเคยฉีดกระตุ้น1เข็มวันที่ 17 ธ.ค เเล้วมาโดนกัดอีก 9 ม.ค ยังไม่ถึง1เดือนต้องไปฉีดอีกมั้ยครับ
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สมาแล้ว 4 หรือ 5 เข็ม และได้ฉีดกระตุ้นไป 1 เข็มเมื่อวันที่ 17 ธ.ค. 62 ซึ่งแสดงว่ายังไม่เกิน 6 เดือนนับตั้งแต่ที่ได้ฉีดครบคอร์สไป เมื่อโดนสุนัขกัดในวันที่ 9 ม.ค. 63 ยังไม่จำเป็นต้องฉีดวัคซีนพิษสุนัขบ้ากระตุ้นค่ะ เพราะระดับภูมิคุ้มกันที่ได้จากการฉีดกระตุ้น ยังคงสูงเพียงพอในการป้องกันการเกิดโรคได้อยู่ค่ะสำหรับบาดแผลใหม่ที่เกิดขึ้น ก็ควรล้างด้วยการฟอกด้วยสบู่ให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น หลังจากนั้น ให้เช็ดทำความสะอาดแผลด้วยน้ำเกลือต่อทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ